
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL COVID-19 LIGOS (KORONAVIRUSO INFEKCIJOS) PREVENCIJOS, KONTROLĖS BEI PROFILAKTINIŲ TYRIMŲ SOCIALINIŲ PASLAUGŲ ĮSTAIGOSE ORGANIZAVIMO

2020 m. birželio  d.  Nr. AT- 
Šakiai

	Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. balandžio 1 d. sprendimu Nr. V-653 „Dėl COVID-19 ligos (koronaviruso infekcijos) prevencijos ir kontrolės būtinųjų sąlygų stacionariose socialinės globos įstaigose“ ir Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. gegužės 29 d. sprendimais: Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“, Nr. V-1337 „Dėl Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 15 d. sprendimo Nr. V-1189 „Dėl COVID-19 ligos (koronaviruso infekcijos) prevencijos ir kontrolės teikiant socialines paslaugas asmens namuose ir organizuojant socialinės integracijos priemonių neįgaliesiems teikimą namuose, karantino Lietuvos Respublikos teritorijoje paskelbimo laikotarpiu“ pakeitimo“:
	1. N u r o d a u karantino Lietuvos Respublikos teritorijoje paskelbimo laikotarpiu:
	1.1. Šakių rajono savivaldybės teritorijoje esančių socialinės globos paslaugų įstaigų (nepriklausomai nuo pavaldumo ir nuosavybės formos) vadovams organizuoti socialinės globos paslaugų teikimą vadovaujantis Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. balandžio 1 d. sprendimu Nr. V-653 (su visais pakeitimais); 
[bookmark: _Hlk40783494]	1.2. Šakių rajono savivaldybės teritorijoje esančių socialines paslaugas asmens namuose teikiančių ir (ar) socialinės integracijos priemones asmens namuose organizuojančių įstaigų (nepriklausomai nuo pavaldumo ir nuosavybės formos) vadovams organizuoti paslaugas asmens namuose vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 15 d. sprendimu Nr. V-1189 (su visais pakeitimais).		
	2. Į p a r e i g o j u:
	2.1. socialinės globos įstaigų (toliau – įstaigos), išskyrus vaikų globos įstaigų, vadovus, vadovaujantis Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d. sprendimu Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ (toliau – Sprendimas), užtikrinti laboratorinių tyrimų dėl COVID-19 ligos (koronaviruso infekcijos) atlikimą pagal epidemiologinį rodiklį (14 dienų suminį sergamumo rodiklį 100 tūkst. gyventojų):
	2.1.1. esant mažai rizikai (jei 14 dienų suminis sergamumo rodiklis 100 tūkst. gyventojų savivaldybėje yra mažesnis už bendrą Lietuvos 14 dienų suminį sergamumo rodiklį 100 tūkst. gyventojų) organizuoti atsitiktinį įstaigų darbuotojų, turinčių tiesioginį kontaktą su paslaugų gavėjais, tyrimą;
	2.1.2. esant didelei rizikai (jei 14 dienų suminis sergamumo rodiklis 100 tūkst. gyventojų savivaldybėje yra didesnis už bendrą Lietuvos 14 dienų suminį sergamumo rodiklį 100 tūkst. gyventojų) organizuoti:
	2.1.2.1. įstaigų darbuotojų ėminių paėmimą ne rečiau kaip kas 7 dienas;
	2.1.2.2. atsitiktinį socialinės globos įstaigų gyventojų, kurie socialinės globos įstaigoje praleido daugiau nei 48 val., tyrimą;
 	2.1.3. vadovaujantis Sprendimo 4.1. ir 4.2 papunkčiais:
	2.1.3.1. įstaigos vadovo įsakymu patvirtinti atsitiktinio įstaigų darbuotojų tyrimo, kai Šakių rajono savivaldybė priskiriama mažos rizikos savivaldybėms, organizavimo tvarką;
	2.1.3.2. informuoti NVSC apie planuojamą atsitiktinio įstaigos gyventojų tyrimo, kai Šakių rajono savivaldybė priskiriama didelės rizikos savivaldybėms, organizavimo tvarką; 
	2.2. pasitelkti įstaigoje dirbančius apmokytus sveikatos priežiūros specialistus įstaigos darbuotojų, esant būtinumui, ir įstaigų gyventojų ėminių paėmimui.
	2.3. socialines paslaugas asmens namuose teikiančių ir (ar) socialinės integracijos priemones asmens namuose organizuojančių įstaigų vadovus užtikrinti laboratorinių tyrimų dėl COVID-19 ligos (koronaviruso infekcijos) atlikimą darbuotojams, tiesiogiai kontaktuojantiems su paslaugų gavėjais:
	2.3.1. teikti VšĮ Šakių ligoninei duomenis apie darbuotojų, kuriems turi būti atliekami laboratoriniai tyrimai dėl COVID-19 ligos (koronaviruso infekcijos), skaičių;
	2.3.2. tas pats darbuotojas profilaktiškai tiriamas ne dažniau kaip 1 kartą per 2 savaites.
	3. N u r o d a u VšĮ Šakių ligoninei:
	3.1. padėti socialinės globos įstaigoms, kurios savarankiškai atlieka mėginių paėmimą; 	
	3.2. organizuoti ėminių paėmimą socialiniams darbuotojams, teikiantiems socialines paslaugas asmens namuose.
[bookmark: _GoBack]	3.3. šio įsakymo 1.1. ir 1.2. punktuose nurodytų įstaigų vadovams duomenis apie patikrintų darbuotojų skaičių, teigiamų ir neigiamų tyrimų atsakymų skaičių teikti Šakių rajono savivaldybės administracijos vyriausiajai specialistei (savivaldybės gydytojai) el. paštu edita.zubrickiene@sakiai.lt kiekvieną penktadienį iki 10 val.
[bookmark: n_0]	4. P r i p a ž į s t u netekusiu galios Šakių rajono savivaldybės administracijos direktoriaus  2020 m. gegužės 29 d. įsakymą Nr. AT-430 „Dėl Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. balandžio 1 d. sprendimo Nr. V-653 ir Lietuvos Respublikos sveikatos apsaugos ministro – valstybės lygio ekstremalios situacijos valstybės operacijų vadovo 2020 m. gegužės 15 d. sprendimų Nr. V-1184 ir V-1189 vykdymo“.
	5. N u r o d a u Šakių rajono savivaldybės administracijos Socialinės paramos skyriui šį įsakymą išsiųsti VšĮ Šakių ligoninei ir socialinių paslaugų įstaigoms. 
	Šis įsakymas per vieną mėnesį nuo įsakymo paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas. 




Administracijos direktorius							Dainius Grincevičius



Parengė
Socialinės paramos skyriaus vedėja 

Daiva Pilypaitytė

